གོང་དུ་ཞུས་པ་ལྟར།མདོ་གཞུང་ཞེས་པའི་ས་མིང་དེ་ནི་དེའི་ཁུལ་དུ་རྒྱུག་པའི་ཆུ་བོའི་མིང་གནས་དེར་ཐོགས་པ་ཡིན་པས།མདོ་གཞུང་གཙང་པོའི་མིང་དེ་ཇི་ལྟར་བྱུང་ཚུལ་ཤེས་ན།མདོ་གཞུང་ཞེས་པའི་ས་མིང་གི་ཐོགས་ཚུལ་ཡང་རང་བཞིན་གྱིས་ཤེས་འགྲོ་བས།མདོ་གཞུང་གཙང་པོ་ཞེས་པའི་མིང་དེ་ཇི་ལྟར་ཐོགས་ཚུལ་བརྗོད་པར་བྱ་སྟེ།མདོ་གཞུང་གཙང་པོ་ནི་ཡར་ཀླུང་གཙང་པོའི་ཆུ་ལག་གཙོ་བོ་ལྔ་སྟེ་མྱང་ཆུ་གཙང་པོ་དང་།སྐྱིད་ཆུ།ཀོང་པོའི་ཉང་ཆུ།ཕར་ལུང་གཙང་པོ་བཅས་ཚུད་པའི་ཡ་གྱལ་ཞིག་ཡིན་ཞིང་།གཙང་པོའི་བཞུར་རྒྱུན་ལ་སྤྱི་ལེ་ལྷག་ཙམ་ཡོད་ཅིང་ཆུ་མགོ་གངས་ཏེ་སིའི་རི་རྒྱུད་སྟག་རྐྱལ་མཚོར་གཏུགས་ཡོད་ལ།བྱང་གཞུང་གཙང་པོ་དང་ལྷོ་གཞུང་གཙང་པོ་ཞེས་ཆུ་མགོ་གཉིས་ནས་རྒྱུགས་ཡོང་བའི་ཆུ་ལག་གཉིས་ར་དགའ་ཞེས་པའི་ཆུ་མདོར་འཕྲད་ཅིང་དེའི་རྒྱུད་དུ་ཆུ་མིང་ཡང་ར་དགའ་གཙང་པོར་འབོད།དེ་ནས་ངམ་རིང་རྫོང་གྱད་རགས་རྒྱུད་དུ་འབབ་སྐབས་གྱད་རགས་གཙང་པོ་ཞེས་འབོད།སྔར་རྒྱུན་བྱས་ན་གྱད་མདོར་ཨམ་གཞུང་ནས་བབ་པའི་ཨམ་གཞུང་གཙང་པོ་དང་འདྲེས་ནས་བབ་པའི་གཙང་པོ་དེར་ད་གཟོད་མདོ་གཞུང་གཙང་པོ་ཞེས་ཟེར།དེ་ནས་སྤྱི་ལེ་ཙམ་མདོ་གཞུང་གི་ས་ཆ་བརྒྱུད།མཐར་ད་ལྟའི་ལྷ་རྩེ་རྫོང་ཕུན་ཚོགས་གླིང་ཤང་གིས་ཉེ་འགྲམ་དུ་ཡར་ཀླུང་གཙང་པོར་འདྲེས་ནས་བབས།།